Odense Adresse-Contoirs Efterretninger, 1848-04-21
Paa det sidste Sted lykkedes det omsider Oberst Bülow med 2den Bat. efter gjentagne Stormløb paa Byen, under hvilke der skjødes fra Husene, som vare stærkt besatte med Fjender, at tvinge disse til Flugt eller Overgivelse. Hele denne Bataillon udviste en beundringsværdig Raskhed og Udholdenhed, ligesom den ogsaa er den, der har lidt meest under Affairen, idet den tæller af Officerer 4 Saarede og af Underofficerer og Menige 6 Døde og 28 Saarede. Samtidig rensede Oberstlieut. Rye med 1ste Bataillon Skoven Marienholzung, gjorde derpaa med kun 100 Mand en Tour igjennem en Deel af Byen for at afskjære Efternølerne og stødte, da han var kommen udenfor nordre Port paa Afdelinger af Friskarer og senere paa en Trop af 5te Jægerkorps, samt Kapt. Michelsen, hvilken sidste, haardt saaret, blev tagen tilfange. Et Huus i Forstaden, der var stærkt besat af fjendtlige Jægere, vanskelliggjorde især vore Batailloners Fremrykning. J Nærheden af Hospitalet stødte 1ste Bataillon til, og nu gik Man ned paa Veien ved Stranden, hvorved Bataillonen fik Leilighed til at afskjære Alt, hvad der var i Forstaden, og især i det før omtalte stærkt besatte og modigt forsvarede Huus. Da Oprørerne ingen Udvei saae, bade de om Naade, og 266 Mand, for største Deelen af 5te Jægerkorps, og deriblandt flere Officerer, bortkastede deres Vaaben og overgave sig. Bataillonen havde 5 Døde og 16 Saarede, deriblandt Sekondlieut. Meyer. - Oberstl. Staggemeyer, der ligeledes havde Ordre til at rense Skoven nordvest for Flensborg, udførte dette Hverv med megen Raskhed. Af venstre Flankekorps havde den ene Deel under Oberst Schleppegrell efterhaanden under Fremrykningen detascheret flere Afdelinger; saaledes indtog Batteriet Dinesen med Kavalleriet en Position sønden for Flensborg og Obersten selv førte 1ste Jægerkorps gjennem Skoven Vest for Flensborg, og derpaa gjennem Byen og besatte den sydlige Udkant ved Røde port, ligesom han ogsaa førte 10de Bataillon efter Jægerkorpset og dirigerede den mod Angelboporten. - Af den anden Deel af venstre Flankekorps under Oberstlieutn. Haxthausen havde en Skyttepeloton i Skover fanget en fjendtlig Post paa 30 Mand; Man samledes tæt Norden for Flensborg. Da Eskadronen Sauerbrey observerede, at en Afdeling Turnere trak sig tilbage i Byen, gjorde den et Angreb paa dem for at afskjære dem Retraiten. Herved sprængtes de i vild Flugt over Planke værker og Gjærder og selv ud i Vandet. Flere søgte ind i Husene og afskjøde derfra deres Geværer, hvorved adskillige Heste styrtede, Lieutenant Regenburg, blev haardt saaret af et Geværskud, og Lieutnant Schulz fik sin Hest dræbt af et Bajonetstik. 3 Menige faldt, 1 Underofficeer og 5 Menige saaredes, ligesom ogsaa adskillige Heste deels dræbtes, deels saaredes. Da Kavalleriet omsider med en Deel af Batteriet Bruun rykkede frem mod den sydlige Udkant af Flensborg, var Byen allerede rømmet af Oprørerne; dog fik en enkelt Deeling Leilighed til endnu at sende nogle Kanonkugler efter Oprørerne ad Slesviger-Chausseen, hvilke ikke vare uden Virkning. Samme Dag, som Træfningen fandt Sted ved Flensborg, rykkede Major Theestrup med 3 Kompagnier imod Glücksborg og efterlod Kapt. Krabbe med sit Kompagni i Forskandsningen ved Holnæs. Glücksborg var kun svagt besat af Jnfanteri, der efter et Engagement begyndte at retirere og blev dreven ud af Byen. Slottet blev taget i Besiddelse, og de fornødne Sikkerhedsregler tagne til dets Forsvar. Jfølge Jndberetning til Generalen af Stabslægen, Prof. Bendz, har vor Armee, foruden Kapt. Hegermann-Lindencrone og Lieut Wedege, 7 Døde; af Saarede have vi 6 Officerer og 68 Underofficerer og Menige. Paa Jnsurgenternes Side er der 24 Døde og 129 Saarede. Antallet af dem, der ere faldne eller saarede paa Valpladsen, kan ikke opgives. Antallet paa de gjorte Fanger beløber sig til henimod 800. - Samtlige vore Tropper have under hele Fremrykningen lagt et Mod og en Rolighed for Dagen, der var saa overraskende, at ingen Maneuvre i Kjøbenhavns Omegn er bleven udført med mere Præcision, end dette paa enkelte Steder meget haardnakkede Sammenstød med Fjenden. Af Officererne i Armeen fremhæves fremfor Alle Oberst Bülow, hvis Dygtighed og Konduite især bidrog til Affairens heldige Udfald. Ogsaa Stabschef, Kapt. Læssøe og alle Generalens Adjutanter tildeles megen Roes. Krigsministeren har efter Hs. Majestæts udtrykkelige befaling skriftlig udtalt den Tak, som General Hedemann og hans brave Armeekorps i høi Grad have erhvervet af Konge og Fædreland.